ไม่เหลือเค้า สาวงามประจำหมู่บ้าน หลงเดินทางผิด ติดยาเสพจนโทรม 
อดีตสาวงามบ้านหนองจับเต่า ที่สัตหีบ เคยเป็นดาวประจำหมู่บ้าน แต่หลงเดินทางผิด คบเพื่อนไม่ดีชักพาไปเสพยาจนติดอย่างหนัก ตอนหลังเลยผันตัวเป็นผู้ค้ารับมาขายเอง ตำรวจบุกจับคาบ้านพร้อมของกลางยาไอซ์ พบสภาพสุดโทรมไม่เหลือเค้าของความงาม  ,เมื่อเวลา 00.10 น. วันที่ 29 พ.ย.58 นายนรเสฏฐ์ ศรีตะพัสโส นายอำเภอสัตหีบ จ.ชลบุรี พร้อมด้วย นายชวัฒน์ เทพทัพ หัวหน้าฝ่ายความมั่นคง ได้นำกำลังชุดปฏิบัติการพิเศษ ศูนย์ปฏิบัติการป้องกันและปราบปรามยาเสพติดอำเภอสัตหีบ เข้าทำการจับกุมตัว น.ส.ธัญสรณ์ หรือก้อย บุญเกิด อายุ 37 ปี เอเย่นต์ค้ายาเสพติด พร้อมของกลางยาไปไอซ์ น้ำหนัก 0.90 กรัม ภายในบ้านไม่มีเลขที่ ซ.บ้านไร่สุขบท 2 ม.7 ต.นาจอมเทียน อ.สัตหีบ จ.ชลบุรี,นายนรเสฏฐ์ ศรีตะพัสโส นายอำเภอสัตหีบ เปิดเผยว่า ได้สืบทราบว่า ผู้ต้องหา ใช้บ้านพักลักลอบจำหน่ายยาเสพติด จึงบุกเข้าจับกุมตัว ขณะกำลังตั้งวงดื่มสุรากับเพื่อนบ้าน ที่ตรวจสอบแล้วไม่มีส่วนเกี่ยวข้องกับยาเสพติด ส่วนของกลางยาไอซ์ที่พบ ผู้ต้องหา ให้การรับสารภาพว่า ได้นำไปโยนทิ้งข้างบ้านเพื่อทำลายหลักฐาน โดยซื้อมาจากเอเย่นต์ชื่อ นายชัย มีบ้านพักในชุมชนบ้านหนองจับเต่า นำมาขายเพื่อหาเงินซื้อยาไอซ์เสพ,ทั้งนี้ น.ส.ก้อย ย้อนหลังไปในช่วง 2 ปีก่อน ถือเป็นสาวงามประจำหมู่บ้าน เป็นที่หมายตาของชายหนุ่ม แต่คบเพื่อนไม่ดี ทำให้เข้าไปพัวพันกับเสพยาเสพติด ก่อนจะผันชีวิตเป็นผู้ค้า ด้วยเหตุที่ใช้ยาเสพติดอย่างต่อเนื่อง ทำให้ไม่หลงเหลือเค้าความสวย ร่างกายทรุดโทรม และมีบุคลิกกระโดกกระเดกอยู่ตลอดเวลา อยู่ไม่นิ่ง ซึ่งเป็นอาการของผู้ใช้ยาเสพติด. 
อดีตสาวงามบ้านหนองจับเต่า ที่สัตหีบ เคยเป็นดาวประจำหมู่บ้าน แต่หลงเดินทางผิด คบเพื่อนไม่ดีชักพาไปเสพยาจนติดอย่างหนัก ตอนหลังผันตัวเป็นผู้ค้ารับมาขายเอง ตำรวจบุกจับคาบ้านพร้อมของกลางยาไอซ์ พบสภาพสุดโทรมไม่เหลือเค้าของความงาม
ติดยา,อดีตคนสวย,เสพจนโทรม,สวมงามประจำหมู่บ้าน,ธัญสรณ์  บุญเกิด,เสพยาจนโทรม,สัตหีบ,ชลบุรี,ข่าว,ไทยรัฐ,ข่าวทั่วไทย,ข่าวภูมิภาค,บ้านหนองจับเต่า,นางงามเล่นยา,นางงามเสพยา,เสพติดยา,ยาเสพติด,เล่นยา,นางงาม,อดีตนางงาม,ร่างกายโทรม